**Πανελλήνιο Συνέδριο «Η εκπαίδευση στην εποχή των Τ.Π.Ε.»**

**2η Ανακοίνωση Συνεδρίου, με θέμα:**

***Προσεγγίσεις της σχολικής διαδικασίας μέσα από την ψηφιακή διάσταση***

 Υπό την αιγίδα του Υπουργείου Παιδείας & Θρησκευμάτων (α.π. 160886/Γ2/29-10-2013 και α.π. 160883/Γ2/29-10-2013)

Η Επιστημονική Ένωση Εκπαιδευτικών Πρωτοβάθμιας για τη διάδοση των Τ.Π.Ε. στην εκπαίδευση, καλεί τους ενδιαφερόμενους εκπαιδευτικούς, για κατάθεση εργασιών τους  στο Πανελλήνιο Συνέδριο, με τίτλο "Η εκπαίδευση στην εποχή των Τ.Π.Ε." - Προσεγγίσεις της σχολικής διαδικασίας μέσα από την ψηφιακή διάσταση - και ημερομηνίες πραγματοποίησής του: 22 & 23 Νοεμβρίου 2014, στην Αθήνα (Ευγενίδειο).

**1. Στόχοι του Συνεδρίου:**

- Η παρουσίαση σύγχρονων προσεγγίσεων στην εκπαιδευτική πράξη

- Η ευαισθητοποίηση των εκπαιδευτικών σε θέματα διδακτικής μεθοδολογίας κι εναλλακτικών προσεγγίσεων στην αξιοποίηση των Τ.Π.Ε.

- Η ανταλλαγή εμπειριών και τεχνογνωσίας από εκπαιδευτικούς που εμπλέκονται με εφαρμογές Τ.Π.Ε. στο χώρο δράσης τους.

- Ο γόνιμος προβληματισμός και ο δημιουργικός διάλογος πάνω σε περιπτώσεις αξιοποίησης των Τ.Π.Ε. στην εκπαίδευση, που θα αναδείξει σημεία θετικής αλλά και αρνητικής κριτικής, απέναντι σε μεθοδολογίες, εργαλεία και πρακτικές που ενσωματώνουν τις Τ.Π.Ε.

**2. Ποιους αφορά:**

- Εκπαιδευτικούς προδημοτικής, πρωτοβάθμιας & δευτεροβάθμιας εκπαίδευσης

- Εκπαιδευτικούς κάθε ειδικότητας, με διάθεση χρήσης των Τ.Π.Ε. στην τάξη

- Φοιτητές προπτυχιακούς & μεταπτυχιακούς καθώς και υποψήφιους διδάκτορες του πεδίου των Τ.Π.Ε. στην εκπαίδευση

- Επιστήμονες με ενδιαφέρον στον τομέα της αξιοποίησης των Τ.Π.Ε. στην εκπαίδευση

- Φίλους της εκπαίδευσης με ενδιαφέροντα στις Τ.Π.Ε. και τις εφαρμογές τους στην εκπαίδευση

**3. Οι εργασίες που θα υποβληθούν για συμμετοχή, θα κριθούν:**

από την Επιστημονική Επιτροπή (μελών Δ.Ε.Π. ελληνικών πανεπιστημίων). Στους εγκεκριμένους εισηγητές θα χορηγηθούν οι ανάλογες βεβαιώσεις επιστημονικής δημοσίευσης.

**4. Θεματολογία συνεδρίου:**

Το συνέδριο αφορά όλα τα πεδία της ερευνητικής - επιστημονικής δραστηριότητας, των προτάσεων  και των εφαρμογών των Τεχνολογιών Πληροφορίας κι Επικοινωνίας (σύντομα Τ.Π.Ε.) στην εκπαίδευση, σε όλες τις βαθμίδες της (προδημοτική, πρωτοβάθμια, δευτεροβάθμια). Για τη διευκόλυνση των υποψήφιων εισηγητών καθώς και για οργανωτικούς λόγους, καταβλήθηκε προσπάθεια ώστε να ταξινομηθούν όλα αυτά σε 10 θεματικές ενότητες (με τις υποενότητές τους). Αναφέρονται στη συνέχεια.

**Θεματικές περιοχές συνεδρίου 2014**

1.     Εκπαιδευτικά σενάρια, ΤΠΕ και εκπαιδευτική διαδικασία

2.     Χρήση συσκευών κινητής τεχνολογίας στη διδασκαλία και τη μάθηση

3.     Εκπαιδευτικό λογισμικό

4.     Η επίδραση των εκπαιδευτικών παιχνιδιών στη μάθηση και ο τρόπος εκπαιδευτικής αξιοποίησής τους

5.     Ειδική Αγωγή και ΤΠΕ

6.     Διαδίκτυο και εκπαιδευτική αξιοποίησή του

7.     Ψηφιακή αφήγηση (Digital Storytelling)

8.     Επιμόρφωση των εκπαιδευτικών στην αξιοποίηση των ΤΠΕ: Προβλήματα, θετικές επιδράσεις και προοπτικές

9.     Έρευνα στην εφαρμογή των ΤΠΕ στην εκπαίδευση

10.  Δια Βίου Μάθηση

**5. Κρίσιμες ημερομηνίες**

·       1 Μαΐου 2014: Λήξη προθεσμίας υποβολής κειμένων (ολοκληρωμένων εργασιών) από τους ενδιαφερόμενους υποψήφιους εισηγητές, στην Οργανωτική Γραμματεία.

·       15 Ιουλίου 2014: Oλοκλήρωση της διαδικασίας κρίσης

·       15 Οκτωβρίου 2014: Ανακοίνωση του προγράμματος

·       22-23 Νοεμβρίου 2014: Διεξαγωγή Συνεδρίου

Λεπτομέρειες για τη διαδικασία υποβολής εργασίας και άλλες πληροφορίες δίνονται αναλυτικά στο δικτυακό τόπο του συνεδρίου: [http://synedrio1.com](http://synedrio1.com/)

Επικοινωνία με την Οργανωτική Επιτροπή: [sec@synedrio1.com](mailto:sec@synedrio1.com)

Με εκτίμηση

Η Οργανωτική Επιτροπή του Συνεδρίου «Η εκπαίδευση στην εποχή των Τ.Π.Ε.»

[http://synedrio1.com](http://synedrio1.com/)